**Informācija par Rīgas 69. pamatskolā veikto videonovērošanu**

Saskaņā ar Eiropas Parlamenta un Padomes Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk – Vispārīgā datu aizsardzības regula) 13. pantu Rīgas 69. pamatskola sniedz informāciju par tā veikto videonovērošanu.

**Pārzinis un datu aizsardzības speciālists**

**Videonovērošanas pārzinis** ir Rīgas valstspilsētas pašvaldība (Rīgas 69. pamatskola (turpmāk – izglītības iestāde)), VIIS reģistrācijas numurs 3512903449, juridiskā adrese: Imantas 11A, Rīga, LV1067, tālrunis +37167474165, e-pasta adrese: r69ps@riga.lv)

Jautājumu un neskaidrību gadījumos, kas saistīti ar personas datu apstrādi, persona var sazināties ar izglītības iestādi pa norādīto kontaktinformāciju.

**Datu aizsardzības speciālists** - Rīgas valstspilsētas pašvaldības Centrālās administrācijas Datu aizsardzības un informācijas tehnoloģiju drošības centrs, adrese: Dzirciema iela 28, Rīga, LV-1007, elektroniskā pasta adrese: dac@riga.lv

**Personas datu apstrādes nolūks**

Videonovērošana tiek veikta, lai nodrošinātu noziedzīgu nodarījumu novēršanu vai atklāšanu saistībā ar izglītības iestādes īpašuma aizsardzību un personu (izglītojamo, darbinieku, apmeklētāju u.tml.) vitāli svarīgu interešu, t.sk. dzīvības un veselības, aizsardzību.

**Videonovērošanas tiesiskais pamats**

Videonovērošanas tiesiskais pamats ir Vispārīgās datu aizsardzības regulas 6. panta 1. punkta e) apakšpunkts, kas nosaka, ka apstrāde ir vajadzīga, lai izpildītu uzdevumu, ko pārzinis veic sabiedrības interesēs vai īstenojot pārzinim likumīgi piešķirtās oficiālās pilnvaras; Izglītības likuma 22.1 pants; Bērnu tiesību aizsardzības likuma 5.panta pirmās daļas otrais punkts, 6.panta 2.1 daļas 10.punkts, 21.panta pirmā un otrā daļa; Pašvaldību likuma 4.panta pirmās daļas 4., 11., 14.punkts, Ministra kabineta 2023. gada 22. augusta noteikumi Nr.474 “Kārtība, kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos”.

Videonovērošanas kārtību Rīgas valstspilsētas pašvaldībā nosaka Rīgas pilsētas izpilddirektora 16.02.2024. iekšējie noteikumi Nr.RD-24-14-nti ”Videonovērošanas pārvaldības kārtība”.

Videonovērošana tiek veikta drošības nolūkos, tā palīdz nodrošināt infrastruktūras, personāla, izglītojamo, apmeklētāju drošību. Papildus tam, videonovērošana palīdz novērst, atklāt un izmeklēt aprīkojuma vai īpašuma (kas pieder izglītības iestādei, darbiniekam vai izglītojamajam u.tml.) zādzības, kā arī palīdz novērst vai atklāt fiziskus draudus personāla un apmeklētāju drošībai (piemēram, ugunsgrēks vai fizisks uzbrukums). Videonovērošana tiek veikta izglītības iestādes ēkā Imantas 11A, Rīgā

**Personas datu saņēmēju kategorijas**

Pārzinis un tā pilnvarotie darbinieki, datu subjekts, tiesībsargājošās iestādes, valsts un/vai pašvaldību iestādes normatīvajos aktos paredzētos gadījumos.

Videoierakstus nav paredzēts nosūtīt uz trešo valsti vai starptautiskai organizācijai.

**Personas datu kategorijas**

Personas attēls (izskats, uzvedība), personas attēla ieraksta vieta (telpa, kameras atrašanās vieta), personas attēla ieraksta laiks (datums, laiks, ieraksta sākums un beigas).

**Datu subjektu kategorijas**

Visas personas, kas nokļūst videonovērošanas kameras uztveršanas zonā (piemēram, apmeklētāji, darbinieki, izglītojamie).

**Videoierakstu glabāšanas termiņi**

Videoieraksti tiek glabāti 30 dienas. Videonovērošanā iegūtie dati, kuros konstatēts personas apdraudējums, noziedzīgs nodarījums, kā arī izglītības iestādes ēkas, telpu un teritorijas, personu un apsargājamā objekta drošības apdraudējums, tiek glabāti līdz pārbaudes pabeigšanai tiesībsargājošā iestādē.

Darbinieki, kuriem ir piekļuve personas datiem, ir apmācīti ar tiem darboties atbilstoši saskaņā ar izglītības iestādes iekšējo normatīvo videonovērošanas datu drošības regulējumu.

**Datu subjekta tiesības**

Datu subjektam pastāv tiesības pieprasīt izglītības iestādei piekļuvi saviem personas datiem un to labošanu vai dzēšanu, vai apstrādes ierobežošanu attiecībā uz datu subjektu, vai tiesības iebilst pret apstrādi, kā arī tiesības uz datu pārnesamību (tomēr jāņem vēra, ka videonovērošanas ierakstus nav iespējams labot vai papildināt, jo pretējā gadījumā tas var tikt uzskatīts par informācijas sagrozīšanu).

Datu subjektam ir tiesības saņemt tikai tos videonovērošanas datus, kuros ir redzams konkrētais datu subjekts, kura vizuālais izskats sakrīt ar tā iesniegto fotogrāfiju vai vizuālā izskata aprakstu. Tomēr Izglītības iestādei ir tiesības neizsniegt videonovērošanas datus, ja tā negūst pietiekami pamatotu pārliecību par videonovērošanas datu pieprasīšanas pamatotību un datu subjekta atpazīstamību videomateriālā.

Papildus informējam, ka attiecībā uz datu apstrādi automātiska lēmumu pieņemšana netiek veikta.

**Informācija par videonovērošanu**

Videonovērošanas objektos tiek izvietotas informatīvas zīmes par videonovērošanas veikšanu atbilstoši Vispārīgās datu aizsardzības regulas un citu normatīvo aktu prasībām. Videonovērošanas zīmes tiek izvietotas pie ieejām ēkās. Videokameras videonovērošanas objektos tiek izvietotas tā, lai to novērošanas laukums būtu tik liels, cik ir nepieciešams konkrētās videonovērošanas nolūkam. Videonovērošana netiek veikta telpās, kur persona sagaida īpaši augstu privātuma aizsardzību (piemēram, tualetēs, ģērbtuvēs).

Izglītības iestāde nodrošina datu apstrādes un aizsardzības prasību izpildi saskaņā ar normatīvajiem aktiem un personu iebildumu gadījumā veic lietderīgās darbības, lai iebildumus atrisinātu. Tomēr, ja tas neizdodas, personai ir tiesības vērsties uzraudzības iestādē – Datu valsts inspekcijā (Elijas iela 17, Rīga; tālr. Nr. 67223131, elektroniskā pasta adrese: pasts@dvi.gov.lv.), kurai kā Latvijas Republikas uzraudzības iestādei ir pienākums izskatīt datu subjekta sūdzību, atbilstošā apjomā izmeklēt jautājumu un saprātīgā termiņā informēt sūdzības iesniedzēju par lietas virzību un izmeklēšanas rezultātiem.